GiliGold/VAD_KnessetCorpus huggingface dataset:
זאב אלקין:
אבל זה היה אירוע חד פעמי זה לא איזה שהוא חומר קבוע?
שי חכימי:
ממש ממש לא, זה היה נקודתי
זאב אלקין:
כי אני ראיתי דיווח שהציג את זה שכאילו יש סרטון צה"ל המפורסם עכשיו סרטון זוועות של המשטרה והם יתחילו להתחרות אחד בשני בכל העולם
שי חכימי:
זה לא האירוע אבל כן החומרים הם בהחלט משרתים את כל השותפים, בסיס השנתי הוא 1
שי חכימי:
5 מיליון שקלים לפרסום והסברה למשטרת ישראל
זאב אלקין:
אבל זה פרסום הסברה כללי
שי חכימי:
יש דברים שבהחלט אירוע בהר הבית הוא אירוע לאומי, הוא לא אירוע שנשאר בכותלי מדינת ישראל, וכן זה החומרים האלה מועברים
זאב אלקין:
ברור הבנתי תודה, אגף תקציבים לפני שתתחיל אני אמקד את השאלות שלי אליכם, השאלה הראשונה האם לכם כמי שמופקד על כל הסיפור של תכלול תקציבי יש תמונה ומספר ששאלתי את מערך ההסברה הלאומי? כמה מדינת ישראל משקיעה בשנה בתחום של הסברה וכמה היא משקיעה בתחום של השפעה? את הפלג נמבר של כל אחד משני התחומים האלה במצטבר של כל הגופים? זאת שאלה אחת
זאב אלקין:
     השאלה השנייה האם אתם מכירים איזושהי השקעה תוספתית מאגף תקציבים לנושאים האלה מאז תחילת המלחמה? כי בינתיים התמונה שעלתה פה אפס
מושיק אביב:
קיבלתי תיקון של 15 הראשונים קיבלתי אותם ממשרד ראש הממשלה אבל גל הם העבירו במיידית
זאב אלקין:
מה זה 15?
מושיק אביב:
15 הראשונים שהגיעו
זאב אלקין:
אבל מה זה 15 ראשונים? לא היה מספר 15 אני מכיר מספר 4 + 3 בתחילת המלחמה
דן אילוז:
ה-15 זה כולל ישראל כולל ישראל
זאב אלקין:
ה-7 כנראה, ה-7 של תחילת המלחמה
דן אילוז:
פעימה ראשונה
זאב אלקין:
הבנתי אוקיי, אז מלבד הדבר הזה האם יש עוד סיוע תקציבי ייעודי לאור הנסיבות וחשיבות התחום שאגף תקציבים העביר לאיזשהו גוף שעוסק בנושא של הסברה, האם זה קרה? אם לא קרה האם יש שיח או תוכניות לעשות את זה עד סוף השנה ובאיזה היקפים ולמי? אלה הם השאלות
גל אסף:
אז קודם כל תודה רבה, גל אסף רכז שאחראי בין היתר על משרד רוה"מ, משרד החוץ, לא משרד התפוצות אבל אני גם אדע להרחיב על זה, קודם כל אני רוצה להודות ליושב ראש על השאלות שייצג את אגף תקציבים נאמנה בדיון
זאב אלקין:
אני בוגר האגף בהרבה מאוד מובנים, אתם שתיתם לי כל כך הרבה דם בשנים שלי בפוליטיקה שאני למדתי לשאול את השאלות שלכם בעל פה
גל אסף:
כן זה ממש הרגשתי לא נצרך בשלבים מסוימים אבל בכל זאת אני אדבר, אני אתחיל ואגיד שאני חושב שמושיק פה התחייב לתוך שבוע למפות, כתבתי לו בפרטי שזה קצת שאפתני, בעולם הזה של הסברה לראייתנו ולא רק לראייתנו, אגב המשרד לנושאים אסטרטגיים המפורסם, כשמנכ"ל המנכ"ל הקודם הקודם של המשרד רונן מנליס עזב, הוא כתב נייר של לדעתי הוא גם פומבי של עשרות עמודים שמראה את באמת את ריבוי השחקנים שפועל שם, חלק מהם נמצאים פה חלק מהם לא נמצאים פה, למשל מתאם פעולות הממשלה בשטחים עכשיו מאוד רלוונטי לכל העולם הזה שקורה מול עזה, יש לך גם מי שעושים הסברה בפנים שיש פה המון שחקנים שלא נמצאים
זאב אלקין:
הסברה בפנים קיימנו דיון נפרד לפני שבוע
גל אסף:
אין בעיה, וגם הסברה בחוץ אז יש את הגופים הביטחוניים שאני גם אמון על התקציב שלהם בין היתר, שגם מתעסקים בעולמות האלה בדיוק בתפר הזה שאמרת ההסברה השפעה וכל האלה
גל אסף:
      הדבר הראשון שאני אגיד, זה שאנחנו חושבים כעמדה של אגף תקציבים מתוך כבוד למשלם המיסים הישראלי, שהשקל הראשון השני ובתקווה גם האחרון צריך לבוא מתיעדוף פנימי במשרדים, אני אגיד אגב מהתיקון של מושיק, איך שהתחילה המלחמה אמרו חייבים דחוף תקציב להסברה, הקצינו 15 מיליון ואמרנו אוקיי, אם יש צרכים נוספים בוא נדבר, שהגיעו הצרכים הנוספים ישבנו ביחד עם משרד רוה"מ ועשינו בעבודה שאני מאוד מעריך אותם את משרד רוה"מ עשו שם שתי וערב בתקציב ופינו מקורות פנימיים בתוך המשרד, אותו דבר עשו גם משרד החוץ, ואף על פי כן אני אגיד שכרגע מונחת לוועדת הכספים תגבור של 100 מיליון שקל למשרד החוץ, שעוסק בכל הצרכים של המשרד
זאב אלקין:
הנה אומר פה אומר פה סמנכ"ל הסברה שזה לא ילך
גל אסף:
ובנוסף על כן אנחנו התחלנו שיח כמו שעמנואל הציג
זאב אלקין:
אז את ה-100 תמחק זה לא לדיון הזה זה דיון אחר, זה לדיון שיתחיל עוד 25 דקות עם משרד החוץ על המערך המדיני שם זה רלוונטי בוועדה הזאת
גל אסף:
במקביל אנחנו בשיח עם משרד החוץ על צרכים נוספים, בסוף צריך להגיד אנחנו מנסים כמה שיותר שיהיו פה הסטות פנימיות, צריך להגיד כמו שנאמר פה בוועדה, זה כסף שיוצא מאוד מאוד מהר, קשה קשה מאוד להוכיח KPI, זאת אומרת אפשר לדעת מי ראה את הסרטון, קשה מאוד להוכיח שבעקבות הסרטון הזה או הסרטון הזה כאילו קשה להגיע שניה למדדי השפעה ותוצאה זה תחום מאוד מאוד מאתגר, ואני חושב שזה נקודה נוספת
גל אסף:
      לגבי הנקודות שעלו על ידי משרד התפוצות אז אני לא אמון על זה, אבל כן הבאתי פה את התגובה גם של הצוות שכן אחראי על משרד התפוצות, אני אגיד שמשרד התפוצות יש תקציב גמיש ולא היה בוצעו מספיק הסטות לדעת האגף ביחס לפעולות אחרות, כמו התחדשות ייעודית תקציב שכמעט לא בוצע במשרד החוץ והוקצה בתקציב הקודם, או תקציבים נוספים שהם מופצים בתפוצות, ועכשיו אולי ניתן להסיטם לעולמות ההסברה, אבל שוב אני בזה אני פחות מבין, אנחנו בשיח גם משרד רוה"מ גם עם משרד החוץ
זאב אלקין:
אתם מכירים את הבקשה, שנייה אני אשאל בוא נלך פרה פרה הוצגו פה כמה סוגיות, קודם כל לגבי משרד התפוצות, הם לא מבקשים תוספת תקציב דווקא הזדמנות נדירה, כל מה שהם מבקשים מכם זה לסגור את הגירעון התפעולי בין ההרשאות לבין המזומן שיש להם, האם זאת פעולה שאתם יכולים לעשות עד סוף השנה?
גל אסף:
אז למיטב הבנתי, שוב אני לא אמון על הנושא אבל למיטב הבנתי הנתונים הועברו על ידי משרד החוץ רק בסוף שבוע שעבר
זאב אלקין:
לא משרד החוץ משרד התפוצות
גל אסף:
משרד התפוצות סליחה, הועברו רק בסוף שבוע שעבר, יש תקציב פנוי במקומות אחרים בתוך משרד התפוצות שניתן אולי להפיץ, ולהבנתי זה מה שהאגף ביקש שיבחן, שוב אז זה לא הנושא שאני אמון עליו
זאב אלקין:
אבל אתה מבחינתנו מייצג את כל האגף
גל אסף:
אין בעיה ולכן אני נותן את המענה
זאב אלקין:
אז אני מבקש, אני מבקש ספציפית בנושא הזה לעדכן אותנו, לא איכפת לי מי יעשה את זה באגף תקציבים, אבל שאגף תקציבים יעדכן אותנו האם טוב ימים, נניח עד סוף השבוע הזה האם אתם פתרתם בשיח מול משרד התפוצות את הסוגייה של הגירעון התפעולי, זאת שאלה אחת, אני לא נכנס כרגע להתחשבנויות בין אגף תקציבים למשרד איך בדיוק זה יקרה, זה שיח אני מניח שלמשרד התפוצות יש תשובות לטענות שטענת אני לא צריך לייצג אותם, ובנושאים האלה בחלקם אני אפילו בניגוד עניינים אומר את זה פה לפרוטוקול, אז אסור לי גם לייצג אותם בנושא של הפעילות שלהם בתפוצות
דוד טל:
רגע אני חייב לשאול, למה מראש הבקשה כרגע היא בתור הסטת תקציבים בתוך המשרד, הרי ברור שצריך תוספת תקציב להסברה, למה צריך עכשיו למה התשובה האוטומטית שלכם היא התשובה האוטומטית שאתם נותנים בכל זמן נתון מימות השנה? אנחנו במלחמה למה אי אפשר להוסיף תקציב עכשיו להסברה זה צורך קריטי?
דן אילוז:
אני רוצה לחזק את מה שחברי חבר הכנסת אוהד טל אומר, אין מי שחושד בי שאני לא בעד התייעלות, נראה לי שזה תפיסה שהיא נכונה כל הזמן, אבל עכשיו לבוא בזמן מלחמה דווקא בנושא שבוער וכולם יודעים שדווקא עכשיו אנחנו צריכים
דוד טל:
בוער ולא מטופל
דן אילוז:
עכשיו צריך הסברה, ודווקא עכשיו אנחנו צריכים את התוספת הזאת ולבוא ולהגיד אה אז עכשיו תתחילו לעשות התייעלות, התייעלות שיכולה לקחת חודשים, אתם צודקים צריך לעשות התייעלות אין ספק, אבל כרגע צריך תקציב דחוף כמו שהיה צריך תקציב דחוף בכל מיני נושאים בתוך המלחמה הזאת, אזרחים וצבאיים אז גם בנושא ההסברתי אנחנו צריכים תקציבים תכופים ואני אני לא מבין את התפיסה הזאת
זאב אלקין:
גם הסכומים גל גם הסכומים שים לב, אני ניסיתי לסכום לראות על מה אנחנו מדברים פה מה כאילו הבקשות הרף הגבוה, אז מערך הסברה לאומי מדבר על 70 מיליון שקל בחודש תוספתי שהוא צריך, אני מניח שזה גם כולל הגברת הסיוע לארגונים אזרחיים, נכון מושיק או לא? זה הצורך הממשלתי, אז הוא מדבר על 100 בחודש, זה יענה על הצרכים של כל המערכת, אנחנו כרגע חודשיים לא מכוסים, כי הגופים כאן מתארים מצב למשל שמשרד החוץ הפסיק את הפעילות השוטפת שלו בתחום ההסברה בכלים שהיה לו דווקא עכשיו בזמן מלחמה שזה כמובן לא יעלה על הדעת, זה אם יש כותרת שיוצאת מהדיון הזה זה זה, שמדינת ישראל החליטה דווקא להשבית בזמן המלחמה פעילות הסברה של משרד החוץ זו פעולה סופר נבונה של המדינה במעט שאנחנו עושים
זאב אלקין:
      אבל אנחנו מדברים פה על סדרי גודל עד סוף השנה התקציבית סדר גודל כ-200 מיליון שקל, ולתת מענה גם לגופים האזרחיים, או אולי אפילו טיפה פחות, זה טיפה בים מול מה שמשקיעים האויבים שלנו, זה כפי שהוצג כאן למשל הכסף לקידום שמושקע לא מתקרב אפילו לקמפיין של משרד התיירות וזה תיירות נושא חשוב לא רוצה לפגוע בהם, אבל ברור שהנושא של מאבק הסברתי של מדינת ישראל הוא חשוב לא פחות בלשון המעטה, וזה לא סכומים כן זה לא זה לא סדרי גודל, אני מכיר את האגף הוא יודע לפתור בעיות כאלה בטח בזמן מלחמה
גל אסף:
אז חבר הכנסת אני אשמח להתייחס קודם כל לכל גם לתת התייחסות של חבר הכנסת טל, אנחנו לגמרי אנחנו יודעים לפתור בעיות, אנחנו חושבים שנכון שוב מתוך באמת כבוד למשלם המיסים הישראלי שהדבר הראשון שיקרה יהיה מענה פנימי במקומות שהוסטו אני אומר לכם - -
זאב אלקין:
אבל זה קרה מה שהוצע כאן, לא לא לא רגע רגע רגע אל תיקח אותי לשם, קודם כל המלחמה התחילה באוקטובר, וכמי שעוד פעם מבין דבר אחד או שניים גם בעבודת משרדי ממשלה וגם בעבודת אגף תקציבים, באוקטובר משרד שעובד טוב הסכומים שלו כבר צריכים להיות הרבה יותר מ-50% משועבדים, כן הם צריכים בנקודת הזמן הזאת 70%, 80% כבר צריך להיות מחויב וכולי, בטח אם זה תקציבים שהיו מתחילת השנה לא איזשהו עודפים שהיו צריכים להגיע באיחור, זה בדרך כלל בגוף שעובד טוב הוא במצב הזה כבר מגיע כבר למיצוי, ולכן האופציות להסטות הם מאוד מאוד מוגבלות זה דבר אחד
זאב אלקין:
      הדבר השני בינתיים מה שקורה זה בעיקר הסטות פנימיות זה מה שהוצג כאן, גם מציג את זה משרד התפוצות, גם מציג את זה משרד החוץ, גם הציג את זה מערך הסברה הלאומי בתוך משרד רוה"מ כולם כולם, זאת אומרת שהשלב הזה עברנו אותו, גם החברה האזרחית עבדה ממש לגמרי בהתנדבות ודיברנו על זה פה לא היית אולי בדיון הזה לפני
אבי כהן סקלי:
לא אבל חבר הכנסת אלקין
זאב אלקין:
כן אבי
אבי כהן סקלי:
הציפייה של אגף תקציבים מה שאתה אומר הוא נכון, אבל להגיד יש לנו סעיף אחד של מזומן שזה מה שציין גל אסף התחדשות יהודית וזה כאילו הסכם, אז הוא הציפייה היא שנעצור את ההסכם ונפר את ההתחייבות מול הספק, ואת הכסף הזה ניקח בתוך הדבר הזה, זה כאילו הציפייה, זה שאתה אומר להם שאתה בהסכמים זה סבבה אבל תעצור אותם, זה האירוע
זאב אלקין:
א' זה כמובן זה לא מה שצריך לקרות, ובוודאי ובוודאי דווקא בתחום הזה של תפוצות שגם ככה יש שם בעיות כרגע מה שנקרא בגללנו בגלל המלחמה שיש פה, זה לא התקופה שמדינת ישראל דווקא תצמצם את שיתוף הפעולה שלה עם יהדות התפוצות, ולכן מה - -
גל אסף:
חבר הכנסת אני רק אשמח להתייחס, הצעד הראשון ואני מבין שהוא לא פופולרי אבל הצעד הראשון הוא קודם כל להסיט
זאב אלקין:
הוא נעשה אנחנו כבר בצד השני
דן אילוז:
הוא לא פופולרי אבל אתה מדבר עם אנשים שמקדמים תפיסה כזאת כל הזמן שלושתנו
גל אסף:
אני אשמח לסיים חברים תודה רבה
זאב אלקין:
חשבתי שתשמח לשלם לא לסיים
גל אסף:
לשלם זה קורה בין אם אני שמח ובין אם לא, בכל מקרה אף על פי כן אני אומר, כבר בתחילת הלחימה הוקצה של 15 מיליון שקל למערך ההסברה, עכשיו יש פנייה תקציבית שמשרד החוץ תיעדף מה המשאבים שנכנסים של 100 מיליון שקל שממתינה
זאב אלקין:
אבל זה לא לנושא ההסברה
גל אסף:
רגע רגע חבר הכנסת, ולא פעם בכך השיח התקציבי שלנו עם משרד החוץ, כמו שעמנואל ציין אנחנו ממשיכים בשיח עם משרד החוץ, בודקים מה ההוצאה שקריטית שתצא השנה, ואני מבטיח לך חבר כנסת שאנחנו נגיע כנראה לעוד פנייה תקציבית - -
זאב אלקין:
אבל זה נראה לך סביר שכרגע המערך אפילו השוטף המינימלי של משרד החוץ מושבת כי אין לו שקל?
גל אסף:
אבל חבר כנסת זה אנחנו לא מחליטים איזה מערך להשבית, אנחנו העברנו תגבור של 100 מיליון שקל שממתין כרגע לאישור בוועדת הכספים
זאב אלקין:
אבל הוא לא לצרכי הסברה, אל תתממו אני מכיר את אגף תקציבים, הוא לא מעביר בלנקו 100 מיליון שקל למשרד החוץ, משרד החוץ - -
דן אילוז:
לפני שנייה הוא אמר שהוא לא אוהב קידומים בגלל שאי אפשר לעשות KPI
זאב אלקין:
משרד החוץ הציג לכם למה 100 מיליון שקל האלה הולכים, יש פירוט אני מכיר מה זה העברה תקציבית, עד שמוציאים אותה בטח הרפרנט הרלוונטי ישב במשרד החוץ יודע בדיוק לאיזה סעיפים כמה מגיע מתוך 100 מיליון האלה, ויודע בדיוק את מה שגם עמנואל יודע, שנושא ההסברה לא בפנים, ואתם אישרתם את 100 מיליון שקל כשנושא ההסברה לא בפנים, אז לכן זה לא רלוונטי, אל תגיד לי עכשיו שמשרד החוץ ייקח את זה משם, הוא הביא את זה לדברים אחרים ואשרת לו, אז אל תגלגל את זה לכתובת הזאת, אם אתה חושב שבבקשה של משרד החוץ יש דברים מיותרים ונושא של הסברה חשוב יותר אז יש לך דרך לנהל את השיח הזה עם משרד החוץ ולשנות את אופי החלוקה של 100 מיליון
זאב אלקין:
      אבל אם לא עשית את זה והשארת את הפנייה, אם זה כבר פנייה זה בטח כבר אישרת את ההיקפים ואת המטרות, אז זה לא רלוונטי לנושא הדיון שלנו, ולכן כרגע המצב הוא וזה לפתחכם לא לפתחו של משרד החוץ, המצב הוא שמערך של משרד החוץ מושבת
גל אסף:
אז אני אומר שוב חבר כנסת, אנחנו לא מתעלמים מזה ואנחנו בשיח גם עם משרד החוץ וגם עם משרד רוה"מ, וגם מקבילי באגף בשיח עם משרד התפוצות, ואנחנו בשיח עם כל הדברים האלה
זאב אלקין:
זה תשומות זה לא תפוקות
גל אסף:
איפה אפשר להוסיף - -
זאב אלקין:
גל אתם אגף תקציבים אתם אוהבים לדבר ולבקש מכולם תפוקות ולא תשומות, אתה עכשיו מדבר איתי בשפה של תשומות, יש לי שיח יש לי דיונים יש לי פה יש לי שם מעניין את הסבתא שלי, כאילו תחלק את זמן העבודה שלך איך שאתה רוצה, מצידי אל תקיים שיח כן תקיים שיח, בסוף המבחן זה תפוקות, כן העברת להם תקציב או עזרת להם למצוא מקורות תקציביים אחרים או לא, יש כרגע מציאות המערך ההסברה של משרד החוץ לא עובד, יש לו כסף לממן אין לו מה
דוד טל:
אדוני היושב ראש, אני חושב שממה שהוא אומר ניכר לצערי הרב שלא נופל שם הסימון לאגף תקציבים, לחלוטין לא נופל האסימון, אין הבנה שאנחנו במלחמה, אנחנו מקבלים את אותן תשובות בירוקרטיות שהיינו מקבלים לכל אורך ימות השנה, בלי שום הבנה לסיטואציה שבה אנחנו נמצאים ולצורך הקריטי שמדינת ישראל נואשת, שאין בן אדם במדינת ישראל שלא מדבר על כמה הצורך הזה קריטי ולא מקבל מענה, והוא ממשיך לתת לי תשובות שעוד פעם ביום רגיל של שגרה זה תשובה בסדר התשובה הגיונית, שתמיד צריך לבדוק וכולי וזה מצוין, זה תפקידם לשמור על הקופה הציבורית זה מצוין
דוד טל:
     אבל עם כל הכבוד הוא לא מייצג את האינטרס הציבורי כרגע אנחנו מייצגים את האינטרס הציבורי, ואם אנחנו אומרים שיש פה צורך קריטי והוא לא מקבל מענה ואנחנו מקבלים תשובות בירוקרטיות, אז אנחנו אז יש פה בעיה עמוקה, יש פה חוסר הבנה לאיפה אנחנו נמצאים
מושיק אביב:
היושב ראש, קודם כל אנחנו נסיט במיידי עוד תקציב לחוץ כדי שימשיכו לעבוד, זה חובה של מדינת ישראל, אנחנו נעשה את זה נשב ביחד ונראה כמה שצריך אחרי זה נסתדר, לא אני לא אומר את זה ממקום פופוליסטי אלא מקום שבסוף הטוויטר אם הוא מפסיק עוקבים יורדים ממנו, ואני לא אומר את זה לא בהתייחס למשרד לא לתקציבים ולא לאוצר לא, אני אומר את זה באופן שהטוויטר של משרד החוץ הוא טוויטר של מדינת ישראל וחשוב לתחזק אותו
זאב אלקין:
לא הוא אמר שזה הדבר היחידי שהוא יודע לתפעל דווקא בתקופה הזו זה הטוויטר
מושיק אביב:
אבל גם הספקים שלהם אפשר דרך לפ"מ אנחנו נעשה מאמץ כמה שאפשר, אבל זה לא פותר את עניין התקציב שעמנואל צריך 10 מיליון כדי לתפקד
עמנואל נחשון:
אם אני יכול להגיד מילה אחת אדוני בבקשה
עמנואל נחשון:
כמו שלא היה עולה על הדעת לא לתת לצה"ל תחמושת לנהל את המלחמה, אני מנהל מלחמה, אני נמצא בחזית של מלחמה שבסופו של דבר תשפיע על גורלה ועתידה של מדינת ישראל במידה רבה, אולי לא כמו המערכה של צה"ל, אבל במידה מספיק משמעותית כדי לקבל כסף
ניצן חן:
היושב ראש, מה שאמר עכשיו עמנואל זה גם המסקנה בדוח של מנליס, כי אסף בפתח דבריו דיבר על הדוח שהוציא מנליס בשעתו, הוא דיבר על גופים שמתעסקים בהסברה, אבל הוא אמר שצריך להכפיל את המשאבים הכספיים פי 100 או פי 1,000 אני לא זוכר את הציטוט המדויק, הוא השתמש באנלוגיה שלו
זאב אלקין:
גל אתם בונים קופסה לצורכי מלחמה, הרי כבר אמר את זה שר האוצר בצורה מפורשת, אני יודע שיש מחלוקות בין שר האוצר לאגף תקציבים למה בדיוק תשמש קופסה ומה ההיקף שלה
דן אילוז:
אבל מי קובע שר האוצר או התקציבים?
דוד טל:
שר האוצר לא קובע לצערנו הרב
זאב אלקין:
זה יותר מורכב תאמין לי, יותר מורכב
גל אסף:
חבר הכנסת אלקין אני לא רוצה להתייחס למחלוקת הזאת
זאב אלקין:
אני רק רציתי להגיד שגם לשיטת אגף תקציבים, היות וישבתי גם עם יו"ר האגף ואני ראש האגף אני יודע מה גישתו, יש קופסה לפי כל השיטות, השאלה רק למה היא הולכת ומה מכוסה ממקורות תקציביים אחרים ובאיזה היקף, ויש פה כל מיני מחלוקות, לי יש גם עמדה אישית בתוכן, בחלקם אני מסכים עם שר האוצר וחלקם דווקא אני מסכים אתכם, לגבי כספים קואליציוניים אני בהחלט חושב שזה צריך לשמש כמקור להוצאות לטובת המלחמה, אבל זה כרגע לא נושא הדיון
זאב אלקין:
      עכשיו אבל אם כבר קופסה ולצרכים צה"ליים זה הכל בא מקופסה מבחוץ, זה הגישה תמיד גם באגף תקציבים מבינים שכשיש מלחמה ויורים תחמושת אז כשצריך להשלים תחמושת זה מחוץ לתקציב השוטף
זאב אלקין:
      עכשיו הסברה זה חזית מלחמתית, ולכן גם פה היא חייבת להיכלל בקופסה הזאת ולא בדיון הרגיל של המקורות, זה גם כלום בהיקפי הקופסה הזאת, אנחנו מדברים פה על סכומים עד סוף השנה הכי הכי גבוה 200 מיליון שקל, הכי דרמטי בעולם של הסברה, לא נגענו בעולם של השפעה אירוע יותר מורכב, לא רוצה לקיים על זה דיון פה סביב השולחן בטח לא בדיון פתוח
זאב אלקין:
      עכשיו אבל בנושא של הסברה זה הפלאג נמבר כרגע להכל כולל חברה אזרחית כולל הכל בהכל בהכל עד סוף השנה לפחות אחר כך נראה, אני לא מאמין שאין לזה פתרון בתוך הקופסה הזאת וזה הכרחי לעשות, זה בערך כמו להגיד לצה"ל אל תבוא אליי עם הקופסה לפגזים שצריך לירות, לך תראה במקום פגז א' שאולי לא תירה
דן אילוז:
או שיש מדי חיילים עציצים, אז בוא
זאב אלקין:
כן, לא מנהלים ככה הוצאות מלחמה
גל אסף:
חברי הכנסת אבל אני חשוב לי להדגיש, ואני מרגיש שאני מבין שהארכתם את המסר על החיסכון התקציבי ואת הסוף של דברי אולי פחות הובנתי, אנחנו בשיח עם משרד החוץ כדי לתת להם מענים מתוך ההבנה, ודרך אגב חבר הכנסת כמו שחבר הכנסת אלקין ציין ובנושאי תקציב אני מוריד את הכובע, זה לא בסקייל של קופסה, זה מענים שאפשר לתת להם מענה במסגרת התקציב השוטף וזאת הכוונה שלנו, לתת פה מענים למשרד החוץ ומשרד רוה"מ ככל שיידרש ואנחנו איתם בשיח כדי לדייק את המענים האלה
זאב אלקין:
אז אני רוצה למקד אותך במספרים שוב, משרד החוץ דיבר על 10 מיליון שקל עד סוף השנה, זה באמת סכום שאתם יודעים לפתור זה אפילו לא ארוחת בוקר כן זה גרעינים, לאגף התקציבים למצוא לזה פתרון עד סוף השנה זה באמת לא דורש שום קופסה זה דורש רצון טוב ולא להפיל את זה על העברות לנושאים אחרים זה דבר אחד
זאב אלקין:
      משרד התפוצות היה הכי צנוע, כל מה שהוא ביקש זה לסגור לו את הגירעון התפעולי שהוא כרגע בפער בין ההרשאות למזומן שלו, וזה גם דברים שאתם יודעים לסגור, זה נכון שמסגרת מזומן חשובה לכם אני יודע את זה, אבל בסופו של דבר שבתקופת מלחמה משרד פועל במסגרת הרשאות שיש לו, וגם אם הוא חורג ממסגרת מזומן זה אפילו לא כסף חדש, זה משחק בין השנים בין 2023 ל- 2024 גם זה ניתן לפתרון, במיוחד בהתחשב בעובדה שזה כרגע הכלי העיקרי שדרכו מדינה יודעת למשל להעביר כסף החוצה לגורמים בחברה האזרחית, עכשיו שזה אגב אני אומר לך כי משרד האוצר כאגף תקציבים, הכלים של החברה האזרחית זה השקעה הכי כדאית, כי אתה משקיע שקל שמניע פעילות שעולה הרבה יותר, אתה יודע כמה עולה כסף היום, כמה עולה פעילות, וכמה עולה כוח אדם בשוק הפרסום ובשוק בכלל כל העולם הדיגיטלי, וזה המון המון אנרגיה ציבורית שמגיעה חינם אין כסף, שכל מה שאתה צריך זה כסף קטן להמשיך להניע אותם מעבר לחודש הראשון שהיא ידעה להניע את עצמה, וזה בוודאי השקעה שיהיה טיפשי לא לעשות, כי אחר כך לעשות הכול מאפס זה יעלה סדרי גודל אחרים לחלוטין, לכן חשוב לשמר את האנרגיה הזאת מקסימום זמן שמדינת ישראל יכולה לשמר אותה, וזה בסכומים קטנים מה שדובר פה הסיפור הזה של חברה אזרחית, זה כמה עשרות מיליוני שקלים בחודש לחודשיים, זה אפילו לא עיקר אותו סכום של 200 מיליון שמושיק מדבר עליו עד סוף השנה
זאב אלקין:
      זאת אומרת שההשקעות האלה הם קריטיות והן חשובות, אז אתם רוצים לשבת עם מערך הסברה לאומי ולשכנע אותו שכשהוא ביקש 70 מיליון ובדיון מקצועי זה לא 70 אלא זה 65 או 60 כמו שאוהב לעשות אגף תקציבים, סבבה תעשו את הדיון הזה, אני לא אומר לכם אל תעשו את העבודה שלכם זה העבודה שלכם, כן לדייק את זה ולהתעקש על הקופה הציבורית
זאב אלקין:
      אבל בסוף יש פה כמה סוגיות, במלחמה צריך לפעול מהר, אין זמן לדיון הזה בקצב רגיל, כשמשרד החוץ מושבת היום הפתרון שלו היה צריך להיות אתמול לא בעוד שבוע, כאילו זה סיטואציה יום אחד אסור לו להיות מושבת, זה סיטואציה שפשוט הזויה ולא עולה על הדעת וזה כישלון של מערכת בין השאר גם שלכם, אם אתם בדיוק בשביל זה קיים אגף תקציבים לא רק להגיד לא אלא גם איפה שצריך דחוף כן לדעת זה לתעדף ולפתור את הבעיה, בטח לא בהיקף של 10 מיליון שקל זה בדיחה
זאב אלקין:
      עכשיו וגם סך הסכום שמדברים פה עליו הוא לא דרמטי בהיקפים של מלחמה או בהיקפים של אגף תקציבים, ולכן הבקשה שלי אליכם להיכנס פה לעובי הקורה, אנחנו גם נעלה את זה כסוגיה למעקב ואם יהיה צורך לדיון פומבי שוב, ולפתור את זה בקבועות זמן של שבוע עד 10 ימים אין לנו יותר זמן לעניין הזה, ומשרד החוץ צריך לפתור תוך ימים
דן אילוז:
שעות עדיף
זאב אלקין:
עדיף שעות כמו שאומר בצדק חבר הכנסת אילוז, אני גם אגיד שאני מקיים על זה שיח עם שר האוצר, אני אשמח חבר הכנסת טל גם לסיוע ארטילרי שלך, על הצורך לתעדף את הנושאים האלה, הייתה שיחה בינינו וצריכה להיות שיחת המשך, ואני חושב שזה קריטי כשאנחנו מסתכלים על ניהול המערכה, המערכת הזאת לא תוכל לתפקד בלי השקעה תקציבית יחסית צנועה, אני כבר לא מדבר על הפער בינינו לבין או שחקנים אחרים בתחום, גל ואני מבין שגם לכם אין תשובה, אם כתבת למושיק שתוך שבוע זה מהר מדי לתת תשובה כוללת, מזה אני מבין שאת תשובתך לשאלתי הראשונה אין לי, אין לך תמונה כוללת של ההשקעות בתחום ההסברה, אז תעזור למושיק תוך שבוע לייצר, גם לעצמך כאגף תקציבים וגם לדרג המדיני שידון בזה וגם לנו, תמונה באמת כמה אנחנו משקיעים לא רק עכשיו בזמן מלחמה אלא בשגרה, ואיך זה מתכתב עם מדינות אחרות מה שהם משקיעים שמתחרות מולנו, כמו שאנחנו עושים בצה"ל, כשאנחנו מחליטים מה להשקיע בצה"ל אנחנו בין השאר מסתכלים מה משקיעים האויבים הפוטנציאליים שלנו
זאב אלקין:
      וכמובן להסתכל גם על דוגמאות אחרות של גופים ישראלים ממשלתיים, ההשוואה למשרד התיירות בעיניי היא מדברת בעד עצמה, כמה כסף מדינת ישראל משקיעה בקידום לנושא ההסברה וכמה לנושא תיירות, ואם לא ננהל טוב את המלחמה הזאת ולא תהיה הסברה, אז גם לא תהיה תיירות
זאב אלקין:
      אז אנחנו מצפים מכם לתשובות, וכמובן במקביל אני אמשיך בשיח מול שר האוצר וחבר הכנסת טל אם אתה יכול לעזור לי בסיוע ארטילרי בעניין הזה וכמה זה חשוב, אני חושב שכל מילה שאמרת כאן היא נכונה, כדאי שאת אותו נאום גם תעביר לשר האוצר, השיח שאני בטוח שיש לכם יכולות לקיים אותו
זאב אלקין:
      תודה רבה לכולם הישיבה הזאת נעולה המשך יבוא
יולי יואל אדלשטיין:
ברוכים הבאים, גם לחברי הכנסת וגם לכל המוזמנים
יולי יואל אדלשטיין:
 אני פותח את ישיבת ועדת החוץ והביטחון בנושא הצעה לדיון מהיר בנושא הקמת חמ"ל ממשלתי לתיעוד העדויות והראיות של זוועות 7 באוקטובר
יולי יואל אדלשטיין:
 מספר חברי כנסת הציגו את הנושא כדיון מהיר והנשיאות אישרה זאת
יולי יואל אדלשטיין:
 לכן אנחנו דנים על זה כאן בוועדה
יולי יואל אדלשטיין:
      אני מקדם בברכה את השרים, את השר שיקלי ואת השר אליהו
יולי יואל אדלשטיין:
      חברת הכנסת מירב בן ארי תציג את הנושא בשם המציעים
מירב בן ארי:
תודה רבה אדוני היושב ראש
מירב בן ארי:
 תודה רבה על קיום הדיון הזה
מירב בן ארי:
 תודה גם לשרים עמיחי ועמיחי שהגעתם לכבד וכמובן לדבר על הנושא הזה
מירב בן ארי:
     ביקשתי לקיים את הדיון המהיר הזה ואני מודה גם לחבריי שהצטרפו, בעיקר לאחר שנחשפתי ליותר ויותר עדויות מאז ה-7 באוקטובר אבל אני גם רוצה לתת קרדיט לכתב "ידיעות אחרונות" רונן ברגמן שממש הלך ואסף את הכול ומתוך זה גם קיבלתי את המידע הבסיסי
מירב בן ארי:
      אני רוצה לדבר על כמה נקודות חשובות
מירב בן ארי:
 אני גם ריכזתי שאלות שמי שרלוונטי – כנראה השרים או אחרים - יענה עליהן וזאת כדי שיהיה דיון פרקטי
מירב בן ארי:
     אני גם רוצה לחדד ולומר שזה לא דיון על ההסברה של מדינת ישראל
מירב בן ארי:
 אדוני, לדעתי אתה גם אמרת השבוע משהו על העניין של התכלול
מירב בן ארי:
 זאת אומרת, זאת לא הסברה
מירב בן ארי:
 ודאי שעדויות וראיות ישמשו בעתיד להסברה אבל אני רק לפני ההסברה
מירב בן ארי:
 דרך אגב, אני חושבת שלא רק זה אלא הראיות אלה הן גם לבית הדין הבינלאומי בהאג
מירב בן ארי:
 הראיות האלה הן גם להיסטוריה של מדינת ישראל ואני חושבת שיום אחד תלמידי כיתה י"ב – אני לא יודעת אם במקום או במקביל – ילכו לבארי, לכפר עזה ולניר עוז וילמדו את ההיסטוריה של עם ישראל
קריאה:
ולאופקים
מירב בן ארי:
נכון
מירב בן ארי:
 גם לאופקים ולשדרות
מירב בן ארי:
 אני גם הייתי באופקים ובשדרות
מירב בן ארי:
 מאוד חשוב לי לדייק את זה ולכן גם ביקשתי את מליאת הוועדה ולא ברמה של הסברה
מירב בן ארי:
 עוד יותר אני מתחברת לדברים שאמרת על תכלול ולשם אני הולכת
מירב בן ארי:
     בעיניי עם שעבר את השואה מבין את המשמעות של עדויות - אין לי ברירה, אני לוקחת קרדיט כי אנחנו העם היחיד שעבר את השואה זאת – ויש לנו אחריות עוד יותר גדולה לדור ההמשך שלנו בשמירת העדויות ובאמת הניהול שלהן
מירב בן ארי:
 אני יודעת שיש גופים שמנהלים את זה, גם המשטרה, גם הצבא, גם משרדי הממשלה וגם צריך לומר גופים אזרחיים מתנדבים שבאו ומה-7 באוקטובר כולם מגויסים לזה
מירב בן ארי:
 השאלה הגדולה שלי היא מעל לכל, וזה הכי חשוב לי, מי מתכלל את כל העדויות, תחת איזה גוף ממשלתי, האם הוא מתוקצב, האם יש חמ"ל
מירב בן ארי:
 דיברתי היום עם משפחה של חטופים שאני מלווה אותה ואומרת לי האישה שבחור מה-נובה, פעם ראשונה הגיע אליה הביתה, הוא היה עם הבן שלה, הבן שלה חטוף, ופעם ראשונה הוא סיפר על לה על ה-18 שעות של מרדף, מהרגע שהוא הבין את האירוע עד הרגע שהוא ראה את הבן שלה
מירב בן ארי:
 הוא האחרון שראה אותו
מירב בן ארי:
 זאת פעם ראשונה שהוא בא אליה מאז ה-7 באוקטובר
מירב בן ארי:
 שאלתי אותה מי מדבר עם הבחור שראה הכול, הוא ראה את הסרטון שפורסם אתמול - שאני מניחה שמי מכם ראה את אותו מחבל שמבצע רצח ברור – הוא היה בבור ארבע שעות, יצא מהבור, הלך לצאלים
מירב בן ארי:
 שאלתי למי הוא הולך
מירב בן ארי:
 היא אמרה לי שהיא באמת לא יודעת
מירב בן ארי:
      יש לי שלושה דברים עיקריים שאני ארצה תשובה עליהם
מירב בן ארי:
     הדבר הראשון
מירב בן ארי:
 הסרטונים של החמאס שיש לו 150 ערוצי טלגרם
מירב בן ארי:
 חלק מהסרטונים נמחקו כי באיזשהו שלב הם הבינו שזה לא כל כך טוב להם הקטע של הפרסום
מירב בן ארי:
 מהטלגרם ומהרשתות החברתיות, כי לא רק החמאס העלו אלא גם אנשים פרטיים העלו
מירב בן ארי:
 אני מזכירה למי שהוא חובב הז'אנר של רשתות חברתיות ש-סטורי הוא דבר שנמחק תוך 24 שעות
מירב בן ארי:
 מי מתכלל את הערוצים שלהם ומי מתכלל את הרשתות החברתיות? אתמול שלחו לי עדות ב-סטורי של ניצולה שראתה את חברה שלה נאנסת
מירב בן ארי:
 האם מישהו מכם ראה את זה? אני קיבלתי את זה
מירב בן ארי:
 בואו נדבר על הרשתות החברתיות
מירב בן ארי:
     דבר שני
מירב בן ארי:
 העדויות של התושבים
מירב בן ארי:
 האם מישהו הולך לשפיים לפגוש את תושבי כפר עזה? האם מישהו הולך למלון דיוויד לפגוש את תושבי בארי? מי יושב עם אותם אנשים חוץ מהתקשורת שמספרת לנו את הסיפורים? צריך לומר בצדק שלתקשורת יש תפקיד דרמטי כאן כי היא מספרת סיפור
מירב בן ארי:
 זה מדהים אותי שגם הבוקר אתה כל יום נחשף לעוד סיפורים שבכלל לא שמעת אותם וזאת פעם ראשונה שאתה נתקל באירוע הזה
מירב בן ארי:
 מי לוקח עדויות מניצולי ה-נובה? אני יכולה להגיד לכם שביקרתי אותם גם בחוות רונית, יש שם הרבה סיפורים